ΓΡΑΠΤΗ ΕΡΩΤΗΣΗ E-0471/03

υποβολή: Erik Meijer (GUE/NGL) προς το Συμβούλιο

(20 Φεβρουαρίου 2003)

Θέμα: Πρωτοβουλίες Σέρβων και Αλβανών για την επίσπευση της εξεύρεσης μόνιμης λύσης για τη διοίκηση του Κοσσυφοπεδίου

1. Έχετε ενημερωθεί σχετικά με την επιθυμία του Σέρβου Πρωθυπουργού Zoran Djindjic να διοργανώσει διάσκεψη το καλοκαίρι του 2003 για το μέλλον του Κοσσυφοπεδίου το οποίο από το 1999 δεν ελέγχεται πλέον από τη Σερβία, καθώς και σχετικά με την επιθυμία του ίδιου να εισβάλει εκ νέου με σερβικές στρατιωτικές δυνάμεις στην εν λόγω περιοχή, αφού αποσυρθεί το ήμισυ των στρατιωτικών δυνάμεων του ΝΑΤΟ από το Κοσσυφοπέδιο στα τέλη του 2003, καθώς και σχετικά με το ότι στο προοίμιο του συνταγματικού Χάρτη της νέας ομοσπονδίας Σερβίας-Μαυροβουνίου που εγκρίθηκε στις 4.2.2003 ορίζεται ότι το Κοσσυφοπέδιο θα αποτελέσει τμήμα της επικράτειας του ομοσπονδιακού κρατιδίου της Σερβίας·

2. Έχετε επίσης ενημερωθεί σχετικά με την επιθυμία 42 μελών του κοινοβουλίου του Κοσσυφοπεδίου να ανακηρύξουν την ανεξαρτησία του Κοσσυφοπεδίου το Φεβρουάριο του 2003, προκειμένου να μπορούν ναπερασπίσουν καλύτερα τους πολίτες από την επαπειλούμενη επιστροφή τηςποταγής του κατά συντριπτική πλειονότητα αλβανόφωνου πληθυσμού στη Σερβία·

3. Θεωρείτε την ως άνω αξίωση του σέρβου πρωθυπουργού ως έναν τρόπο να αποκτήσει τη στήριξη της εσωτερικής κοινής γνώμης μετά τον εκτοπισμό του πρώην προέδρου της πρώην Γιουγκοσλαβίας Kostunica, ο οποίος επί δύο φορές δεν κατάφερε να εκλεγεί πρόεδρος της Σερβίας, ως αντάλλαγμα για την αποποίηση από τα δικαιώματα επί του πολύ μικρότερου κρατιδίου του Μαυροβουνίου ή ως ανταλλακτικό μέσο για τη Σερβία προκειμένου να καταστεί εφικτή η προσάρτηση της Republika Srpska που επίσης κατοικείται από Σέρβους στη γειτονική Βοσνία-Ερζεγοβίνη·

4. Τί θεωρεί το Συμβούλιο ότι είναι εφικτό βραχυπρόθεσμα προκειμένου να μειωθεί κατά το δυνατόν η ένταση σε αμφότερες πλευρές και να αναπτυχθούν λύσεις που θα θεωρηθούν τόσο από τους Αλβανούς όσο και από τους Σέρβους ως βήματα προς τα εμπρός για μία καλή γειτονία, καθώς και για την αύξηση της αυτονομίας των Αλβανών και την ενίσχυση των σχέσεων μεταξύ των Σέρβων που στην ουσία ζουν μοιρασμένοι σε τρεις χώρες, τη Σερβία, τη Republika Srpska και το Κοσσυφοπέδιο βόρεια της Μιτρόβιτσα / Kosovska Mitrovica;

Πηγή: Η ημερήσια εφημερίδα των Κάτω Χωρών De Volkskrant της 5.2. και της 8.2.2003.

Κοινή απάντησηστις γραπτές ερωτήσεις E-0471/03 και Ε-0471/03

(29 Σεπτεμβρίου 2003)

Το Συμβούλιο έχει πλήρη γνώση των δηλώσεων σχετικά με το Κοσσυφοπέδιο που είχε κάνει ο Σέρβος Πρωθυπουργός Zoran Djindjic πριν δολοφονηθεί. Έχει επίσης πλήρη γνώση της πρόσφατης πρωτοβουλίας ορισμένων μελών της Συνέλευσης του Κοσσυφοπεδίου να εγκρίνουν ψήφισμα για την ανεξαρτησία του Κοσσυφοπεδίου. Στα συμπεράσματα του Συμβουλίου Γενικών Υποθέσεων και Εξωτερικών Σχέσεων της 24ης Φεβρουαρίου 2003 το Συμβούλιο προέτρεψε όλα τα μέρη, τόσο στο Βελιγράδι όσο και στην Πρίστινα, να μην αναλάβουν καμία μονομερή πρωτοβουλία που θα αντιβαίνει προς τον στόχο ενός πολυεθνικού και δημοκρατικού Κοσσυφοπεδίου και θα μπορούσε ναπονομεύσει τη διαδικασία σταθεροποίησης και εξομάλυνσης, όχι μόνον στο Κοσσυφοπέδιο αλλά στην όλη περιοχή. Ο Γενικός Γραμματέας / Ύπατος Εκπρόσωπος της ΚΕΠΠΑ, Javier Solana, στις επαφές που είχε τόσο με τουςπευθύνους όσο και στην Πρίστινα, επανέλαβε επίσης και τόνισε την ανησυχία του Συμβουλίου σχετικά με τις πρόσφατες αποσταθεροποιητικές δηλώσεις και πρωτοβουλίες και παρότρυνε όλα τα μέρη να αποφύγουν μονομερείς πράξεις.

Το Συμβούλιο πιστεύει σθεναρά ότι η απόφαση 1244 του Συμβουλίου Ασφαλείας των Ηνωμένων Εθνών διατηρεί όλη της την ισχύ. Για το λόγο αυτό, το τελικό καθεστώς του Κοσσυφοπεδίου θα χρειαστεί να αντιμετωπιστεί, σε εύθετο χρόνο, στο πλαίσιο της απόφασης αυτής με τη συμμετοχή της Κυβέρνησης του Βελιγραδίου και των εκλεγμένων ηγετών και εκπροσώπων των τοπικών πολιτικών οργάνων στην Πρίστινα.

Το Συμβούλιο,ποστηρίζοντας την Αποστολή των Ηνωμένων Εθνών στο Κοσσυφοπέδιο (MINUK) και τον Ειδικό Αντιπρόσωπο του Γενικού Γραμματέα των ΗΕ,ποστηρίζει ανεπιφύλακτα την πολιτική standards before status. H εφαρμογή της πολιτικής αυτής είναι ουσιώδους σημασίας για την σε εύθετο χρόνο εξέταση της πολιτικής διαδικασίας με την οποία θα καθορισθεί το μέλλον του Κοσσυφοπεδίου, σύμφωνα με ην απόφαση 1244. Στο πλαίσιο της πολιτικής αυτής, το Συμβούλιο, στα συμπεράσματά του της 24ης Φεβρουαρίου 2003,ποστήριξε πλήρως τις προσπάθειες της MINUK να μεταφέρει τιςπολειπόμενες αρμοδιότητες, βαθμιαία, ως το τέλος του 2003, στα προσωρινά όργανα αυτοδιοίκησης του Κοσσυφοπεδίου, εκτός από εκείνες που έχουν ανατεθεί αποκλειστικά στον Ειδικό Αντιπρόσωπο του Γενικού Γραμματέα των Ηνωμένων Εθνών σύμφωνα με την απόφαση 1244 του Συμβουλίου Ασφαλείας των Ηνωμένων Εθνών. Επίσηςπενθύμισε, στα συμπεράσματά του της 14ης Απριλίου 2003 την σημασία που αποδίδει στην πολύ πρόσφατη πρωτοβουλία του Ειδικού Αντιπροσώπου του Γενικού Γραμματέα των Ηνωμένων Εθνών να αρχίσει απευθείας διάλογο μεταξύ του Βελιγραδίου και της Πρίστινας για πρακτικά θέματα αμοιβαίου συμφέροντος.